27.4.2022
ET
Euroopa Liidu Teataja
L 124/3
(17)
Lisaks teatasid Ameerika Ühendriigid komisjonile lindude kõrge patogeensusega gripi puhangutest kodulindude seas.
Puhangukolded asuvad Ameerika Ühendriikides Minnesota osariigis Blue Earthi ja Meekeri maakonnas ning neid kinnitati 14. aprillil 2022 laborianalüüsiga (RT-PCR).
(18)
Kanada, Ühendkuningriigi ja Ameerika Ühendriikide veterinaarasutused kehtestasid asjaomaste ettevõtete ümber 10 km raadiusega kontrolltsooni ning rakendasid lindude kõrge patogeensusega gripi tõrjeks ja leviku piiramiseks hädatapmist.
(19)
Kanada, Ühendkuningriik ja Ameerika Ühendriigid esitasid komisjonile oma territooriumi epidemioloogilise olukorra kohta teavet, milles nad kirjeldasid ka meetmeid, mida nad on võtnud lindude kõrge patogeensusega gripi edasise leviku ärahoidmiseks.
Komisjon on seda teavet hinnanud.
Kõnealuse hinnangu alusel ja liidu loomatervise staatuse kaitsmiseks ei tohiks Kanada, Ühendkuningriigi ja Ameerika Ühendriikide veterinaarasutuste poolt lindude kõrge patogeensusega gripi hiljutiste puhangute tõttu kehtestatud piirangutsoonidest kodulindude, kodulindude paljundusmaterjali ning kodulindude ja uluklindude värske liha saadetiste liitu toomist enam lubada.
(20)
Lisaks on Ühendkuningriik esitanud ajakohastatud teabe epidemioloogilise olukorra kohta oma territooriumil seoses lindude kõrge patogeensusega gripi puhangutega, mis leidsid kinnitust linnukasvatusettevõtetes 25. novembril 2021 Ühendkuningriigis Inglismaal Leicestershire'is Charnwoodis Barrow upon Soari lähedal, 30. novembril 2021 Ühendkuningriigis Inglismaal Leicestershire'is Charnwoodis Barrow upon Soari lähedal, 2. detsembril 2021 Ühendkuningriigis Inglismaal Herefordshire'is Põhja-Hefordshire’is Leominsteri lähedal, 5. detsembril 2021 Ühendkuningriigis Inglismaal Gloucestershire’is Forest of Deanis Newenti lähedal, 6. ja 7. detsembril 2021 Ühendkuningriigis Inglismaal Leicestershire'is Charnwoodis Barrow upon Soari lähedal, 10. detsembril 2021 Ühendkuningriigis Inglismaal Dumfriesshire’i krahvkonnas Dumfries ja Galloway tervikomavalitsuses Moffati lähedal ning 14. detsembril 2021 Ühendkuningriigis Inglismaal Durhami krahvkonnas Durhami maakonnas Middleton in Teesdale'i lähedal.
Ühendkuningriik esitas ka teavet meetmete kohta, mida ta on võtnud kõnealuse taudi edasise leviku tõkestamiseks.
Ühendkuningriik rakendas lindude kõrge patogeensusega gripi puhangu järgselt kõnealuse taudi tõrjeks ja leviku piiramiseks hädatapmist.
Lisaks sellele on Ühendkuningriik lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvates nakkusest tabandunud ettevõtetes.
(21)
Komisjon hindas Ühendkuningriigi esitatud teavet ja jõudis järeldusele, et kõrge patogeensusega linnugripi puhangud Ühendkuningriigis Inglismaal Leicestershire'is Charnwoodis Barrow upon Soari lähedal, Ühendkuningriigis Inglismaal Herefordshire'is Põhja-Hefordshire’is Leominsteri lähedal, Ühendkuningriigis Inglismaal Gloucestershire’is Forest of Deanis Newenti lähedal, Ühendkuningriigis Inglismaal Dumfriesshire’i krahvkonnas Dumfries and Galloway tervikomavalitsuses Moffati lähedal ja Ühendkuningriigis Inglismaal Durhami krahvkonnas Durhami maakonnas Middleton in Teesdale'i lähedal asuvates linnukasvatusettevõtetes on likvideeritud ning et linnukasvatussaaduste toomine liitu Ühendkuningriigi piirkondadest, kust linnukasvatussaaduste toomine liitu oli kõnealuste puhangute tõttu peatatud, ei kujuta endast enam ohtu.
(22)
Seetõttu tuleks rakendusmääruse (EL) 2021/404 V ja XIV lisa vastavalt muuta.
(23)
Võttes arvesse lindude kõrge patogeensusega gripi praegust epidemioloogilist olukorda Kanadas, Ühendkuningriigis ja Ameerika Ühendriikides ning selle taudi liitu sissetoomise suurt ohtu, peaksid käesoleva määrusega rakendusmäärusesse (EL) 2021/404 tehtavad muudatused jõustuma kiiremas korras.
(24)
Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 Rakendusmääruse (EL) 2021/404 V ja XIV lisa muudetakse vastavalt käesoleva määruse lisale.